turjo4nis/wikipedia-bn-dump-20250701 huggingface dataset:
এসমাত দৌলতশাহি

এসমাত দৌলতশাহি (; এসমাত পাহলভি হিসেবেও পরিচিত ছিলেন, ১৯০৫ – ২৫ জুলাই ১৯৯৫) ছিলেন ইরানি রাজপদ এবং ইরানের শাহেনশাহ রেজা শাহের চতুর্থ এবং সর্বশেষ স্ত্রী। এসমাত দৌলতশাহি "এসমাত এল-মুলুক" হিসেবে তৎকালীন ইরানের পাহলভি রাজবংশের কামার উল-মলুকের উত্তরসূরী হিসেবে ইরানের রাণী সঙ্গী ও সম্রাজ্ঞী ছিলেন।

প্রাথমিক জীবন 
এসমাত দৌলতশাহি আনুমানিক ১৯০৪ সালের ১ জানুয়ারি ইরানের তেহরানে জন্মগ্রহণ করেন। জন্মসূত্রে তিনি কজার রাজবংশের সদস্য ছিলেন। পরর্বতীতে ১৯২৩ সালে ইরানের শাহেনশাকে বিবাহসূত্রে পাহলভি রাজবংশের সদস্য হিসেবে পরিচিত হন। দৌলতশাহির বাবা-মা ছিলেন নিজেদের চাচাত ভাইবোন। দৌলতশাহির বাবা যুবরাজ গোলাম আলি মির্জা ছিলেন "মোজালাল দৌলে" দৌলতশাহি (১৮৭৮–১৯৩৪)। তার মা ছিলেন আবু নাসর মির্জা "দ্বিতীয় হেসাম সালতানহের" মেয়ে মোবার্তেদজ-ওদ-দৌলেহ, ইবতেদজ সালতানেহ। দৌলতশাহির পিতামহ ছিলেন প্রথম হেসাম-সালতানেহ। তার দুই ভাই এবং এক বোন ছিল। মজলিশের সদস্য ও ইরানি রাষ্ট্রদূত মেহরাঙ্গিজ দৌলতশাহি তার চাচাতো ভাই ছিলেন।

ব্যক্তিগত জীবন 

১৯২৩ সালে এসমাত দৌলতশাহি ও ইরানের শাহেনশাহ রেজা শাহকে বিয়ে করেন। রেজা শাহ দৌলতশাহির পূর্বে কামার উল-মুলককে বিয়ে করেছিলেন এবং দৌলতশাহি ছিলেন শাহের চতুর্থ, সর্বশেষ এবং প্রিয় স্ত্রী। বিয়ের সময়ে রেজা শাহ ছিলেন তৎকালীন পাহলভি সাম্রাজ্যের যুদ্ধমন্ত্রী। এই বিয়ে থেকে দৌলতশাহি পাঁচ সন্তানের জন্ম দিয়েছিল: আবদুল রেজা পাহলভি, আহমাদ রেজা পাহলভি, মাহমুদ রেজা পাহলভি, ফাতিমেহ পাহলভি এবং হামিদ রেজা পাহলভি। ১৯২৫ সালে দৌলতশাহির স্বামী রেজা ইরানের শাহ হবার পর, তিনি একজন সম্রাজ্ঞী সঙ্গী হয়ে ওঠেন এবং ১৯৪১ সালে তার স্বামী শাহের পতন ঘটার পূর্ব পর্যন্ত ইরানের সম্রাজ্ঞী ছিলেন।

দৌলতশাহি ও রেজা শাহ তাদের সন্তানদের সঙ্গে ইরানের তেহরানের মার্বেল প্রাসাদে বাস করতেন। ১৯৪১ সালের সেপ্টেম্বরে নির্বাসিত হয়ে তেহরান ত্যাগ করে দৌলতশাহি তার স্বামী রেজা শাহের সঙ্গে মরিশাসে চলে যান এবং কয়েক মাস পর পুনরায় ইরানের তেহরানে ফিরে আসেন।

১৯৪৪ সালে রেজা শাহের মৃত্যুর পর, দৌলতশাহি মহসেন রায়কে (১৮৯৬–১৯৭৫) বিয়ে করেন। রায় ছিলেন তৎকালীন ইরানি কূটনীতিক এবং পাহলভি সাম্রাজ্যে পররাষ্ট্র মন্ত্রী ও রাষ্ট্রদূত হিসেবে দায়িত্বপ্রাপ্ত। দৌলতশাহি ছিলেন রায়ের দ্বিতীয় স্ত্রী।

মৃত্যু 
এসমাত দৌলতশাহি শেষ জীবনে ইরানে বাস করতেন। তিনি ২৫ জুলাই ১৯৯৫ সালে ইরানের তেহরানে ৯১ বছর বয়সে মারা যান। তেহরানের বেহেশত-ই-জহরা সমাধিতে তাকে সমাধিস্থ করা হয়।

তথ্যসূত্র 

১৯০৫-এ জন্ম
১৯৯৫-এ মৃত্যু
কাজার রাজকন্যা
ইরানি নারী রাজপদ
ফার্সি রাণী সঙ্গী
রেজা শাহ
অর্ডার অব দ্য প্লাইয়েডস প্রথম শ্রেণী প্রাপক (ইরান)
অর্ডার অব দ্য প্লাইয়েডস (ইরান) প্রাপক
তেহরানের ব্যক্তি
পাহলভি রাজবংশের ব্যক্তি
বেহেশত-ই-জহরায় সমাধি
রোধ থার্মোমিটার

রোধ থার্মোমিটার হল একটি তাপমাত্রা পরিমাপ করার যন্ত্র। অনেক রোধ থার্মোমিটারে সিরামিক ও কাচের তার পেঁচানো থাকে, তবে অন্য সরঞ্জামাদিও ব্যবহৃত হয়ে থাকে। এতে প্লাটিনাম, নিকেল ও কপার থাকে।

তারের কনফিগারেশন

দুই-তার সংবলিত কনফিগারেশন

সবচেয়ে সরল রোধ থার্মোমিটার কনফিগারেশনে দুটি তার ব্যবহৃত হয়।

তিনি-তার সংবলিত কনফিগারেশন

রোধের প্রভাব কমাতে তিন তার সংবলিত কনফিগারেশন ব্যবহৃত হয়।

চার-তার সংবলিত কনফিগারেশন

চার তার সংবলিত কনফিগারেশন তাপমাত্রা পরিমাপের নির্ভুলতা বাড়ায়।

থার্মোমিটার
সুবেদী গ্রাহক
সুলতান মুহাম্মাদ পঞ্চম

সুলতান মুহাম্মাদ পঞ্চম (Jawi: سلطان محمد ۏ; জন্ম ৬ অক্টোবর ১৯৬৯) মালয়েশিয়ার ১৫তম রাজা এবং কেলান্টআনের সুলতান। ২০১০ সালের ১৩ই সেপ্টেম্বর, পিতা সুলতান ইসমাইল পেত্রার অসুস্থতা জনিত কারণে তার পরিবর্তে মুহাম্মাদ পঞ্চম কেলানটানের সুলতান হিসেবে আত্মপ্রকাশ করেন। ২০১৬ সালের ১৩ই ডিসেম্বর তিনি মালয়েশিয়ার রাজা হিসেবে অধিষ্ঠিত হন।

প্রাথমিক জীবন 
মালয়েশিয়ার কেলানটানের ইসতানা বাতুতে টেংকু মুহাম্মাদ ফারিস পেত্রার জন্ম। তিনি কুয়ালালামপুরের এলিস স্মিথ বিদ্যালয়ে  প্রাথমিক শিক্ষা সমাপনীর পর মার্কিন যুক্তরাজ্যের সেন্ট ক্রস কলেজ অক্সফোর্ডে পড়াশোনা করেন। ১৯৯১ সালে এখানকার তিনি ইসলাম শিক্ষা সেন্টার থেকে  কূটনীতি নিয়ে স্নাতক সম্পন্ন করেন।. এছাড়াও বিভিন্ন সময় তিনি লন্ডন, কানাডা, জার্মানির বার্লিনসহ ইউরোপীয়ান বিজনেস স্কুলেও শিক্ষা গ্রহণ করেছেন।

ব্যক্তিগত জীবন 
মুহাম্মাদ পঞ্চম রাজ পরিবারের সদস্য টেংকু জুবাইদার সাথে ২০০৪ সালের ১৫ই নভেম্বর বিবাহ বন্ধনে আবদ্ধ হন। ২০০৮ সালে তাদের বিবাহ বিচ্ছেদ ঘটে।

২০১৮ সালের ২২শে নভেম্বর মুহাম্মাদ পঞ্চম রাশিয়ার রিহানা অক্সানা গোরবাতেনকোর সাথে বিবাহ বন্ধনে আবদ্ধ হন।  ২০১৫ সালে সুন্দরী প্রতিযোগিতায়  রিহানা অক্সানা গোরবাতেনকো মিস মস্কো খেতাব জয় করেন।

রাজত্ব

দায়িত্বগ্রহণ 
২০১০ সালের ১৩ই সেপ্টেম্বর টেংকু মুহাম্মাদ ফারিস পেত্রা কেলানটানের ২৯তম সুলতান হিসেবে অভিষিক্ত হন। রাজ্যের সংবিধানের Article 29A অনুসারে সুলতান হিসেবে জীবদ্দশায় অন্তত এক বছর দায়িত্ব পালন না করলে একজন সুলতান রাজা হওয়ার যোগ্যতা অর্জন করেন না। মুহাম্মাদ ফারিস পেত্রা সুলতান হওয়ার পর মুহাম্মাদ নাম গ্রহণ করেন।  অবশ্য তার পিতা, সুলতান ইসমাইল পেত্রা মালয়েশিয়ার আদালতে অসাংবিধানিকভাবে সুলতান মুহাম্মাদের পদগ্রহণের ঘোষণা দিয়ে একটি পিটিশন দাখিল করেন। সুলতান ইস্মাইল পেত্রা ২০০৯ সালের আকস্মিক স্ট্রোকের কারণে এখনো চিকিতসাধীন আছেন।

২০১০ সালের অক্টোবরে শাসকদের সম্মেলন খ্যাত কনফারেন্স অফ রুলারসে সুলতান মুহাম্মাদ পঞ্চম সর্ব প্রথম রাজা হিসেবে অংশপগ্রহণ ক্রেন। এই সম্মেলনেই তিনি অন্যান্য শাসকদের কর্তৃক সুলতান হিসেবে স্বীকৃতি পান।

মালয়েশিয়ার সম্রাট হিসেবে মুহাম্মাদ পঞ্চম দেশটির সশস্ত্র বাহিনীর কমান্ডার ইন-চীফের দায়িত্ব পালন করেন। এছাড়াও মালয়েশিয়ার সামরিক বাহিনীর রয়াল আর্টিলারি রেজিমেন্টের কলোনেল - ইন- চীফ হিসেবে তিনি সকল ধরনের অনুষ্ঠান ও কার্যক্রমে অংশ নেন।

মুহাম্মাদ পঞ্চম একই সাথে মালয়েশিয়ার মারা প্রযুক্তি বিশ্ববিদ্যালয় (UiTM) এবং মালোয়েশিয়া জাতীয় প্রতিরক্ষা বিশ্ববিদ্যালয়ের  ভাইস চ্যান্সেলর পদে আসীন। ২০১৮ সালের ২৮শে ফেব্রুয়ারি তিনি নিজের বিশ্ববিদ্যালয়ে সম্মাননাসূচক ফেলোশীপ গ্রহণ করেন।

সম্মাননা

বিদেশী স্বীকৃতি 

 :
   শেখ ইসা ইবনে সালমান আল খলিফার কর্তৃক বিশেষ সদস্য পদ (১ মে ২০১৭)
 :
  ব্রুনাই সুলতান কর্তৃক প্রদত্ত স্বর্ণালী জুবিলী পদক (৫ অক্টোবর ২০১৭)
 : ফ্রান্সের সর্বোচ্চ সম্মাননা লেজিওঁ দনর গ্র্যান্ড ক্রস পদক(২৭ মার্চ ২০১৭)
 :
  স্বাধীনতা পদকের কলার (১৫ অক্টোব ২০১৭)
 :
  বদর চেইনের কলার (২৬ ফেব্রুয়ারি ২০১৭)

একাডেমিক সম্মানসূচক স্বীকৃতি 

 অক্সফোর্ডের সেন্ট ক্রস কলেজের সম্মানসূচক ফেলো। (২৮শে ফেব্রুয়ারি, ২০১৮)

তথ্যসূত্র 

১৯৬৯-এ জন্ম
জীবিত ব্যক্তি
মালয়েশিয়ার রাজশাসক
মালয় বংশোদ্ভূত মালয়েশীয় ব্যক্তি
ক্ষমতাচ্যুত রাজশাসক
ধ্যাততেরিকি

ধ্যাততেরিকি ২০১৭ সালে মুক্তিপ্রাপ্ত একটি বাংলাদেশী প্রণয়-কৌতুকধর্মী চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও জাজ মাল্টিমিডিয়ার ব্যানারে  প্রযোজনা করেছেন আব্দুল আজিজ। চলচ্চিত্রটি ২০১২ সালে মুক্তি পাওয়া পাঞ্জাবী চলচ্চিত্র  ক্যারি অন জ্যাট এর পুনঃনির্মাণ।

কুশীলব 
 আরিফিন শুভ - রাজ
 নুসরাত ফারিয়া - শান্তি 
 জিয়াউল রোশন - সালমান
 ফারিন খান - মাধুরী
 বিশ্বনাথ বসু 
 সুষমা সরকার
 সুব্রত - মাধুরী বাবা
 রাজতাভ দত্ত - রাজার বাবা
 সুপ্রিয় দত্ত - শান্তির ভাই
সাদেক বাচ্চু - সালমানের বাবা
 রহমত আলী
 সুবাশিষ মুখোপাধ্যায় - ট্যারা সাদ্দাম
 অনুভব মাহাবুব
 হারুন রশিদ

প্রযোজনা  
ধ্যাততেরিকি চলচ্চিত্রটি প্রযোজনা করে, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে।

মুক্তি  
ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়।

সাউন্ড ট্র্যাক

তথ্যসূত্র

বহিঃসংযোগ 
 

২০১৭-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
শামীম আহমেদ রনি পরিচালিত চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
তেলুগু চলচ্চিত্রের বাংলা পুনর্নির্মাণ
কামপট প্রদেশ

কামপট ( ) হলো কম্বোডিয়ার একটি দক্ষিণ পশ্চিমের প্রদেশ। এর উত্তরে কোহ কং এবং কামপং স্পেউ, পূর্বে তাকেও, কেপ ও ভিয়েতনাম, পশ্চিমে সিহানওকভিলে এবং দক্ষিণে রয়েছে থাইল্যান্ড উপসাগর। এর রাজধানী কামপট শহর।

২০১০সালে কামপট প্রদেশের জনসংখ্যা ছিল ৬২৭,৮৮৪জন। এটির ৮টি জেলায় ৯২টি ইউনিয়ন মোট ৪৭৭টি গ্রামে বিভক্ত। তয়ুক মিস শহর কামপট প্রদেশে অবস্থিত।

ইতিহাস 
১৯ শতকের পূর্বে ফরাসি ইন্দোচীন কামপট একটি আঞ্চলিক প্রশাসক কেন্দ্র হিসেবে চিহ্নিত হয়, কারণ এটি ছিল একটি সীমানার কাছাকাছি অবস্থিত জেলা।
 
১৮৮৯সালে ফ্রান্সের আদমশুমারি একটি একাধিক-জাতি সম্প্রদায়ের প্রতিবেদন দেয়, কমপট শহর প্রেক-কমপট নদীর তীরে "কম্বোডীয় কামপট" এবং প্রেক-থম নদীর পশ্চিমা ভাগের ডানের তীরে "চীনা কামপট"দের নিয়ে গঠিত। এর কাছে একটি ভিয়েতনামের গ্রাম ছিল, যার নাম ছিল তুয়েন থান এবং আরও একটি ভিয়েতনামের গ্টাম ত্রায়েউ কোহ দ্বীপে অবস্থিত ছিল। মালয়দেশীয় লোকেরাও ত্রায়েউ কোহ দ্বীপে অবস্থান করতো। যার কারণে গ্রামগুলোতে মিশ্র জাতি দেখা যেতো।

খমের রগ যুগ 
এই যুগে ধ্বংস এবং অনেক খুন হয় কামপট প্রদেশের বিভিন্ন জায়গাতে। কামপট প্রদেশ জুড়ে সর্বমোট ৯০,৪৫০ জন লোক নির্বিচারের শিকার হয়েছিল।

অর্থনীতি

কৃষি 

১) কামপটের কালো মরিচ একটি বিশেষ পণ্য, যা ভৌগোলিক স্বীকৃতিপ্রাপ্ত, এর চাষের এলাকা ১০.৫০ হেক্টর; যা ডোমনাক কানতুল, কাং তবুং ইউনিয়ন, কমপং ট্রাচ জেলায় অবস্থিত।

২) দুরিয়ান, হলো আরেকটি বিশেষ পণ্য, যা ৫৩৭ হেক্টর এবং ১০,৬৫৭ টন চাষ করা হয়। এর অবস্থান মাকব্রাং ইউনিয়ন, তেক চওয়ু জেলায়।

৩) প্রাকৃতিক রবার, চাষের এলাকা ২০ হেক্টর।

৪) কম্বোডিয়া সামুদ্রিক লবণ: চারটি বিশেষ উপায়ে প্রাকৃতিক সমুদ্রের পানি থেকে উৎপন্ন করা হয়। এর চাষের এলাকা ৪,৪৭৫.৯৪ হেক্টর এবং প্রতিবছর ১৪০,০০০ টন উৎপন্ন করা হয়।

বনাঞ্চল এবং খনন 

১) বনাঞ্চল: ২২৭,১৫৪ হেক্টর

২) ৪৮টি মিনারেল উৎপাদন ও খনন এলাকা।

ভ্রমণ ব্যবস্থা 

১) ঐতিহাসিক বা সাংস্কৃতিক জায়গা: ৪টি

২) প্রাণীজগৎ ও সংরক্ষিত এলাকা: ১৪০,০০০ হেক্টরের প্রিয়াহ মনিভং জাতীয় পার্ক।

জেলা 
এই প্রদেশটি ৭টি জেলা ও ১টি পৌরসভায় বিভক্ত। নিচের সারণীতে সকল জেলার নাম ও পৌরসভার নাম তুলে ধরা হয়েছে। নামগুলোকে খমের ভাষাতেও উল্লেখ করা হয়েছে এবং সাথে জেলাগুলোর আইএসও কোড ও উল্লেখ করা হয়েছে।

গ্যালারী 
কমপটে বিভিন্ন ধরনের জায়গা রয়েছে। কিছু ভ্রমণের জায়গা যেমন রয়েছে তেমনি এখানে চাষাবাদেরও অনেক জায়গা রয়েছে। কামপট প্রদেশের মাঝে কিছু নদীও প্রবাহিত হয়েছে। এখানে পর্বতের পাশাপাশি অনেক রকম গুহাও রয়েছে। নিচের গ্যালারীতে সকল প্রাকৃতিক জায়গার ছবি উল্লেখ করা হয়েছে, যা কামপট প্রদেশের বিভিন্ন জেলা থেকে তোলা হয়েছে।

তথ্যসূত্র 

থাইল্যান্ড উপসাগর
রহিমআফরোজ

রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে।

ইতিহাস
এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন।

কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে।

রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে।

ব্যবসা
বর্তমানে এই গ্রুপের ৯ টি ব্যক্তি মালিকানাধীন ব্যবসায়িক শাখা ও কিছু অংশীদার ভিত্তিক ব্যবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন।

গ্রুপের মূল ব্যবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি।

গ্রুপের অন্যতম ব্যবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা।

অর্জন
প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়।

তথ্যসূত্র

বাংলাদেশের কোম্পানি
বাংলাদেশের সম্মিলিত কোম্পানি
বাংলাদেশের খুচরা কোম্পানি
১৯৫৪-এ পূর্ব পাকিস্তানে প্রতিষ্ঠিত
আবুল হাসান চৌধুরী

আবুল হাসান চৌধুরী কায়ছার (জন্ম ১৫ এপ্রিল ১৯৫১) একজন বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। তিনি ১৯৯৬ সাল থেকে ২০০১ সাল পর্যন্ত আওয়ামী লীগের সরকারের আমলে বাংলাদেশের পররাষ্ট্র মন্ত্রণালয়ের পররাষ্ট্র প্রতিমন্ত্রী হিসেবে দায়িত্ব পালন করেন।

প্রারম্ভিক জীবন 
আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন।

রাজনৈতিক জীবন 
আবুল হাসান চৌধুরী ১৯৯০ সালে বাংলাদেশ আওয়ামী লীগে যোগদানের মাধ্যমে রাজনীতিতে প্রবশে করেন। প্রথমবারের মত টাংগাইল-১ (মধুপুর উপজেলা ও ধনবাড়ী উপজেলা নিয়ে গঠিত) আসন থেকে ১৯৯১ সালে আওয়ামী লীগের মনোনয়নে তিনি জাতীয় সংসদের সংসদ সদস্য নির্বাচিত হন। তবে এ নির্বাচনে বাংলাদেশ জাতীয়তাবাদী দল সরকার গঠন করে এবং তিনি সংসদে বিরোধীদলীয় হুইপ নির্বাচিত হন। এছাড়া তিনি ১৯৯১ থেকে ১৯৯৬ সাল পর্যন্ত আওয়ামী লীগের আন্তর্জাতিক সম্পর্ক বিষয় সম্পাদক ছিলেন। ১৯৯৬ সালের নির্বাচনে তিনি পুনরায় আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে তার দল সরকার গঠন করে এবং তিনি ১৯৯৬ সালে পররাষ্ট্র মন্ত্রণালয়ের প্রতিমন্ত্রী হিসেবে নিয়োগ পান এবং ৫ বছর মন্ত্রী হিসেবে দায়িত্ব পালন করেন।

বিতর্ক 
দূর্নীতির অভিযোগে বাংলাদেশের পদ্মা সেতু প্রকল্পে বিশ্ব ব্যাংক একশ’ ২০ কোটি ডলার অর্থায়ন বাতিল করে। আবুল হাসান চৌধুরীসহ আরও কয়েকজনের বিরুদ্ধে পদ্মা সেতু প্রকল্পে দুর্নীতির ষড়যন্ত্রে জড়িত থাকার অভিযোগ উঠে। রয়েল কানাডিয়ান মাউন্টেড পুলিশ (আরসিএমপি) টরন্টোতে অভিযুক্তদের বিরুদ্ধে মামলা দায়ের করে। ২০১৫ সালে দুর্নীতি দমন কমিশন পদ্মা সেতু প্রকল্পের দূর্নীতির অভিযোগ তদন্ত করে। বিশ্ব ব্যাংকের প্রবল চেষ্টার ফলেও ৫৩ দিন তদন্ত করে দূর্নীতি দমন কমিশন কাউকে অভিযুক্ত হিসেবে পায়নি। তাদের প্রতিবেদন অনুসারে ঢাকা জেলা জাজ কোর্ট সকল অভিযুক্তদের মামলা থেকে খালাস দেন। এর পূর্বে দূর্নীতি দমন কমিশন যোগাযোগ মন্ত্রী সৈয়দ আবুল হোসেন ও সাবেক পররাষ্ট্র প্রতিমন্ত্রী আবুল হাসান চৌধুরীকে অভিযোগ থেকে খালাস দেয়।

২০১৭ সালে কানাডার আদালত ঘোষণা করে, পদ্মা সেতু প্রকল্পে কোন দূর্নীতির প্রমাণ তারা খুঁজে পাননি এবং অন্টারিও আদালত মামলাটি খারিজ করে দেয়।

তথ্যসূত্র 

জীবিত ব্যক্তি
পঞ্চম জাতীয় সংসদ সদস্য
সপ্তম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
টাঙ্গাইল জেলার রাজনীতিবিদ
১৯৫১-এ জন্ম
বাংলাদেশের রাষ্ট্রপতির সন্তান
হোমালিন

হোমালিন ( [hóʊɴməlɪ́ɴ mjo̰]) হলো উত্তর পশ্চিমা মিয়ানমারের একটি ছোট শহর যেটি সাগাইং অঞ্চলে অবস্থিত হাকামতি জেলার রাজধানী শহর। এই শহরটি চিন্দুইন নদী এর তীরে অবস্থিত এবং এর রয়েছে হোমালিন বিমান বন্দর।

হোমালিন শহরের তামানথির প্রাণীজগৎ খুবই বিচিত্র। উইয়ু নদীর বালিতে সোনা পাওয়া গিয়েছে। রাশিয়ার সাথে মিলে সেই সোনা বের করার ও খননের কাজ হাতে নেওয়া হয়েছে।

ইতিহাস 
১৯০৮সালে ইম্পেরিয়াল গেজেটিয়ার অব ইন্ডিয়া তথ্য উল্লেখ করে যে ইর্রাওয়াডি ফ্লোটিল্লা কোম্পানি পাকোক্কু এবং হোমালিনের মাঝে সরবরাহ করত। দ্বিতীয় বিশ্বযুদ্ধ এর সময়, চীন্দউয়িন নদীর তীরে হোমালিন দখল করেছিল জাপান মে বা জুন ১৯৯৪সালে।

ভূগোল 

হোমালিন, একটি ছোট শহর ভারতের সীমান্তের কাছে অবস্থিত যা একটি দ্বীপের পর এবং চীন্দউয়িন নদীর তীরে। এটির পেছনে অনেক বড় পর্বতমালা রয়েছে যেগুলো প্রায় ৯০০০ফুট উচু। পাহাড়ের নিচু অংশ গুলোতে কিছু কৃষি কাজ দেখা যায়। Theএই শহরটির গড় উচ্চতা ১০১ মিটার।

জলবায়ু 
হোমালিনে একটি উষ্ঞ প্রকৃতির জলবায়ু রয়েছে। এখানে তাপমাত্রা সবসময় বেশি থাকে তবে শীতকালে (ডিসেম্বর-ফেব্রুয়ারি) এটি একটু কমে যায়।

জনতত্ত্ব 
এই শহরে সর্বোচ্চ ১৫০০জন লোক বাস করে। নাগা এবং কুকি জাতিগোষ্ঠীরা হোমালিনে বসবাস করে এবং তারা তাদের সংস্কৃতি অনুযায়ী বিভিন্ন অনুষ্ঠান পালন করে থাকে।

পরিবহন ব্যবস্থা 
প্রধান পরিবহন সড়ক হলো তাবেইক্কিন-ফাউংবিন-হোমালিন সড়ক যা ৩৩০ মাইল দীর্ঘ। ১০০০ফুট লম্বা ও ১৬ফুট প্রস্থের একটি সেতু সাম্প্রতিক কালে নির্মান করা হয়েছে। যা তেতকেয়িন-ফাউংপিন-হোমালিন-খামতি সড়ককে মিলিত করে।

অর্থনীতি 
দেখা গিয়েছে হোমালিনের জলবায়ু এবং আবহাওয়া রাবার চাষ করার জন্য খুবই উপযোগী। তাছাড়া এখানকার মাটি রাবার গাছের জন্য খুবই উর্বর। এর ফলে শহরাঞ্চলেও রাবার চাষের পরিমাণ বৃদ্ধি পেয়েছে, যার কারণে অনেকের জন্য কাজ করার একটি বিশাল সুযোগ হয়েছে এবং স্থানীয় লোকেরা এর মাধ্যমে অর্থনৈতিকভাবে অনেক লাভবান হচ্ছে এবং নিজেদের জীবন মান তারা উনৃনত করছে। আনারস গাছও রাবার গাছের পাশাপাশি চাষ করা হয়ে থাকে যা অর্থনীতির চাকাকে আরও সচল করতে সাহায্য করে। Sinceসারা বিশ্ববযাপি রাবারের চাহিদা থাকায়, স্থানীয় লোকেরা রাবার চাষের এলাকাকে আরও বৃদ্ধি করছে এবং বাণিজ্যিক লাভের আশায় এর পাশাপাশি চা পাতাও চাষ করছে।

 জলসম্পদ খনন

হোমালিনের উইয়ু নদীতে সোনা পাওয়ার বিষয়টি আরও লাভজনক হয় যখন মিয়ানমারের ভৌগোলিক গবেষণা সংস্থা রাশিয়ার সাথে চুক্তু সম্পাদন করে থাকে।

তথ্যসূত্র
লুম্বিনী প্রদেশ

লুম্বিনী প্রদেশ () নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।

সরকার ও প্রশাসন 
নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন।

নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত।

প্রশাসনিক বিভাগসমূহ 

প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে।

প্রদেশ নং ৫ এর জেলাসমূহ:
 অর্ঘাখাঁচী জেলা
 কপিলবস্তু জেলা
 গুল্মী জেলা
 দাঙ জেলা
 পরাসী জেলা
 পাল্পা জেলা
 পূর্বী রুকুম জেলা
 প্যুঠান জেলা
 বর্দিয়া জেলা
 বাঁকে জেলা
 রূপন্দেহী জেলা
 রোল্পা জেলা

আরো দেখুন 
 নেপালের জেলাগুলির তালিকা
 নেপালের প্রদেশসমূহ

তথ্যসূত্র 

লুম্বিনী প্রদেশ
২০১৫-এ নেপালে প্রতিষ্ঠিত
নেপালের প্রদেশ
২০১৫-এ প্রতিষ্ঠিত রাষ্ট্র ও অঞ্চল
স্ল্যাকওয়্যার

স্ল্যাকওয়্যার () একটি গ্নু/লিনাক্স ডিস্ট্রিবিউশন।  ১৯৯৩ সালে প্যাট্রিক ভলকারদিং এটি নির্মাণ করেন।  মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।

স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত।

তথ্যসূত্র

বহিঃসংযোগ

 
 

লিনাক্স ডিস্ট্রিবিউশন
সিস্টেমডি ছাড়া লিনাক্স ডিস্ট্রিবিউশনসমূহ
গোমাল নদী

গোমাল নদী (, , ) ৪০০ কিলোমিটার দীর্ঘ একটি নদী যা আফগানিস্তান ও পাকিস্তানের ওপর দিয়ে বয়ে গেছে।

রামায়ণে (২.৪৯.১১) গোমাল নদীর উল্লেখ পাওয়া গেছে। ডেরা ইসমাঈল খান এলাকায় গোমাল বিশ্ববিদ্যালয়ের নাম গোমাল নদী থেকে নেওয়া হয়েছে। এছাড়া আফগানিস্তানের পাক্তিকা প্রদেশের গোমাল জেলার নাম ও গোমাল নদীর নাম একই।

আরো দেখুন 
 পাক্তিকা প্রদেশ
 গোমাল জেলা
 গোমাল বিশ্ববিদ্যালয়

তথ্যসূত্র

গ্রন্থপঞ্জি

বহিঃসংযোগ

 Gomal River marked on the OpenStreetMap
https://web.archive.org/web/20071026033718/http://www.khyber.org/places/2005/TheGomalRiver.shtml

আফগানিস্তানের নদীসমূহ
এশিয়ার আন্তর্জাতিক নদী
আফগানিস্তানের নদী
পাকিস্তানের নদী
সফটল্যান্ডিং লিনাক্স সিস্টেম

সফটল্যান্ডিং লিনাক্স সিস্টেম (এসএলএস) ছিলো প্রথম দিককার গ্নু /লিনাক্স ডিস্ট্রিবিউশন। এটার নির্মাতা পিটার ম্যাকডোনাল্ড, যেটি তিনি মে ১৯৯২ সালে নির্মাণ করেন। অই সময় তাদের স্লোগান ছিলো "Gentle Touchdowns for DOS Bailouts" (ডসের ব্যবসায়িক অবনতিতে হালকা ছোঁয়া)।

এসএলএস ছিলো প্রথম কোন বিস্তৃত লিনাক্স ডিস্ট্রিবিউশন, যেখানে লিনাক্স কার্নেল, গ্নু, এবং অন্যান্য প্রাথমিক ইউটিলিটির বাইরেও বেশি কিছু ছিলো, উদাহরণস্বরূপ এক্স উইন্ডো সিস্টেম।

ইতিহাস
অই সময় এসএলএস ছিলো সবচেয়ে বেশি জনপ্রিয় লিনাক্স ডিস্ট্রিবিউশন, কিন্তু এটা বাগি হিসেবে ব্যবহারকারীগণ কর্তৃক সমালোচিত হলো। এবং অতি সত্তর স্ল্যাকওয়্যার এটাকে ছাপিয়ে গেলো।

একইভাবে আয়ান মারডকের এসএলএসের সাথে বাজে অভিজ্ঞতাই তাকে ডেবিয়ান প্রকল্পের সূচনা করতে উৎসাহ যোগায়।

তথ্যসূত্র

বহিঃসংযোগ
গিটহাবে এসএলএস সংস্করণ ১.০২ 
আইবিবিলিওতে এসএলএস সংস্করণ ১.০২

লিনাক্স ডিস্ট্রিবিউশন
ফোশান

ফোশান চীনের কেন্দ্রীয় কুয়াংতুং প্রদেশের একটি জেলা-স্তরীয় শহর। সমগ্র জেলার মধ্যে ৩,৮৪৮.৪৯ কিলোমিটার (১,৪৮৫.৯১ বর্গ মাইল) এলাকা নিয়ে শহরটি গড়ে উঠেছে এবং ২০১২ সালে শহরটির মোট জনসংখ্যা ছিল প্রায় ৭.২ মিলিয়ন। এটি চুচিয়াং নদী বদ্বীপ অর্থনৈতিক অঞ্চলের পশ্চিম দিকের অংশ গঠন করে। এই অঞ্চলের পূর্ব এবং উত্তর-পূর্ব দিকে কোয়াংচৌ এবং দক্ষিণ-পূর্ব দিকে শেনছেন ।

ফোশান চীনা অপেরা, কুংফু এবং সিংহ নাচের ক্যান্টোনীয় সংস্করণের মূল ঘাঁটি হিসাবে গণ্য করা হয়।

ইতিহাস 
চীনের ইতিহাস থেকে জানা যায় ফেন নদীর তীরে ফোশান একটি ছোটখাটো বসতি হিসাবে গড়ে উঠেছিল। এটি ১৩৯১ খ্রিস্টাব্দে ধ্বংস হওয়া একটি তান-যুগের বৌদ্ধ মঠের চারপাশে গড়ে উঠেছিল। (নানহাই পৃথকভাবে মঙ্গোল আক্রমণে পালিয়ে যাওয়া দুই ভাইদের দ্বারা ১২৭১ সালে ভাঙা বোলস পয়েন্টে প্রতিষ্ঠিত হয়েছিল।) ফোশানে ১৩৭২ খ্রিস্টাব্দে পুনর্নির্মাণকৃত উত্তরদিকের ঈশ্বরের (বেদি) একটি তাওবাদী মন্দির অ্যান্সেষ্ট্রাল মন্দির ১৫ শতকের মধ্যে সম্প্রদায়টির নতুন লক্ষ্য হয়ে ওঠে। প্রথম দিকের মিং যুগে ফোশান চীনের চারটি বৃহৎ বাজারের মধ্যে একটি হয়ে উঠেছিলেন। শহরটি  প্রাথমিকভাবে স্থানীয় সিরামিক শিল্পের সাথে সাথে  ধাতুশিল্প কাজের কারণেও পরিচিত ছিল।

প্রশাসন 
প্রাইফেকচার-স্তরীয় শহর ফোশান পাঁচটি কাউন্টি স্তরের বিভাগ দ্বারা পরিচালনা করা হয় এবং এই বিভাগগুলি এক একটি জেলা। জেলা পাঁচটি হল-  চঞ্চচেন, নানহাই, সানসুই, গওমিং এবং শুনে।

অর্থনীতি

ফোশান মিং যুগ থেকে তার সিরামিক শিল্পের জন্য সুপরিচিত হয়েছে, যদিও সাংস্কৃতিক বিপ্লবের সময় তার উৎপাদন বন্ধ করতে বাধ্য করা হয়।

২০১৫ সালে ফোশান শহরটি ¥৮.০১ ট্রিলিয়ন অর্থের ঘরোয়া পণ্যের উৎপাদক ছিল এবং মাথাপিছু জিডিপি উত্থাপন ছিল ¥ ১০,০০০। বিশেষত শন্ডে জেলাটিতে উচ্চমানের জীবনযাত্রার লক্ষ্য করা যায়। শহরটিতে এয়ার কন্ডিশনার এবং রেফ্রিজারেটর তৈরির জন্য ৩ হাজারেরও বেশি বৈদ্যুতিক যন্ত্রপাতির কারখানা রয়েছে। ফোশানে এখন আসবাবপত্র, যন্ত্রপাতি এবং পানীয় সহ বিভিন্ন শিল্পের জন্য ৩০ টি বিশেষ শিল্প শহর রয়েছে।

ফোশানের হাই-টেক ডেভেলপমেন্ট জোনটি ১৯৯২ সালে প্রতিষ্ঠিত হয়েছিল। এর মোট পরিকল্পিত এলাকার আয়োতন ৭.৫৫ বর্গকিলোমিটার (২.৯২ বর্গ মাইল)। জোনটি জাতীয় সড়ক জি৩২৫-এর পাশে কুয়োংচৌ বায়ুন আন্তর্জাতিক বিমানবন্দরের খুব কাছাকাছি অবস্থিত। গাড়ি নির্মাণ, জৈবপ্রযুক্তি এবং রাসায়নিক প্রক্রিয়াজাতকরণ সহ বিভিন্ন শিল্পের সমাবেশ এই শহরটিতে দেখা যায়।

ভাষা 
ক্যান্টোনিজ ভাষার সাম্যপ শাখা থেকে একটি উপভাষা শহরবাসী দ্বারা ব্যবহার করা হচ্ছে। এর পাশাপাশি ম্যান্ডারিন ভাষা প্রধানত ব্যবসা এবং শিক্ষা ক্ষেত্রে ব্যবহৃত হয়। যদিও নগরবাসীরা তাদের দৈনন্দিন জীবনে এটির ব্যবহার করেন না খুববেশি করে না।

তথ্যসূত্র

বহিঃসংযোগ

চীনের শহর
হোয়াকিন সোরোইয়া গার্সিয়া ভেস্তিদো দে ব্লাঙ্কো

হোয়াকিন সোরোইয়া গার্সিয়া ভেস্তিদো দে ব্লাঙ্কো হল স্প্যানিশ চিত্রশিল্পী, হোয়াকিন সোরোইয়ার (১৮৬৩–১৯২৩) আঁকা একটি রঙিন তৈলচিত্র যা তিনি ১৮৯৬ সালে এঁকে ছিলেন। এটি ৮৫ সেন্টিমিটার এবং ৬৫ সেন্টিমিটারের দৈর্ঘ্য।

বিবরণ
হোয়াকিন সোরোইয়া গার্সিয়া ভেস্তিদো দে ব্লাঙ্কো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। ১৯৫১ সালে, হোয়াকিন সোরোইয়া গার্সিয়া, সোরোইয়া যাদুঘরের ফাউন্ডেশনকে এই  তৈল চিত্রটি দান করেছিলেন এবং সোরোইয়া যাদুঘরে দান করাবর পিতামাতার রীতি অব্যাহত রেখেছিলেন।

এই তৈল চিত্রটিতে তিনি যে শিশুকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার পুত্র, হোয়াকিন সোরোইয়া গার্সিয়া। চিত্রটিতে দেখা যায়, শিশুটি একটি কাঠের সোফা বসে আছে, পরনে একটি সুন্দর সাদা পোশাক (সাদা স্যুট), তার বাম হাতটি চেয়ারের হাতলে রাখা ছিল এবং তার ডান হাত তার পায়ের উপর রাখা। পটভূমিতে রঙিন ধূসর, ফিকে লাল রঙ এবং হালকা বাদামী পর্দা দ্বারা প্রতিকৃতিটি আরো উজ্জ্বল হয়ে ওঠে, যা এক অপরুপ সৌন্দর্যের প্রকাশ পায়।

এই প্রথমবার নয়, হোয়াকিন সোরোইয়া তার স্ত্রী ক্লটিল্ড গার্সিয়া ডেল ক্যাস্তিলো এবং এমনকি তার পূর্বপুরুষদেরও প্রতিকৃতি এঁকেছেন। তাঁর পুত্র হোয়াকিন তার স্ত্রী ক্লটিল্ড এবং তার কন্যা মারিয়া ও ইলেনার সাথে "মাই ফ্যামিলিয়া" ছবির উদাহরণ রয়েছে। ১৯১৭ সালে, তিনি আবার তার প্রাপ্তবয়স্ক ছেলে হোয়াকিন সোরোইয়া গার্সিয়ার একটি ছবি প্রতিকৃতি আঁকেন, "হোয়াকিন সোরোইয়া গার্সিয়া স্যানটাডো," যেটি সোরোইয়া যাদুঘরে প্রদর্শিত হয়েছিল। তার পুত্রের আরেকটি প্রতিকৃতি হল, "হোয়াকিন সোরোইয়া গার্সিয়া ওয়াই সু পেরো"।

তথ্যসূত্র 

১৮৯৬-এর সৃষ্টিকর্ম
স্পেনীয় চিত্রশিল্পীর কাজ
স্পেনীয় চিত্রশিল্পী
রায়পুর থানা

রায়পুর থানা বাংলাদেশের লক্ষ্মীপুর জেলার অন্তর্গত রায়পুর উপজেলার একটি থানা।

প্রশাসনিক এলাকাসমূহ 
রায়পুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রায়পুর থানার আওতাধীন।

পৌরসভা:
 রায়পুর

ইউনিয়নসমূহ:
 ১নং উত্তর চর আবাবিল
 ২নং উত্তর চর বংশী
 ৩নং চর মোহনা
 ৪নং সোনাপুর
 ৫নং চর পাতা
 ৬নং কেরোয়া
 ৭নং বামনী
 ৮নং দক্ষিণ চর বংশী
 ৯নং দক্ষিণ চর আবাবিল
 ১০নং রায়পুর

আরও দেখুন 
 রায়পুর উপজেলা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার থানা
রায়পুর উপজেলা